skyldes en sunken Livskraft i Huddækket, fordi en saadan 
Antagelse ikke harmonerer med den Erfaring, at i Reglen 
bliver Almeentilstanden bedre under Syphilisationen. Herom 
og om adskilligt mere skal jeg snart udførligere fremsætte 
min Mening.« 
Det er vel saaledes af de nu fremlagte Data klart, at 
Syphilisationen af mange Læger med Held er giennemført i 
Norge. Naar jeg dermed sammenholder, at den i 4 af de 
5 Tilfælde, hvori den i Kiøbenhavn er anvendt, er mislykket, 
da forekommer det mig indlysende, at en eller anden speciel 
Grund maa være tilstede; jeg har nærmest tænkt paa, at de 
Syphiliserede kunne have tilsneget sig Mercur, men Prof. 
Hassing mener nei; dog jeg skal ikke nærmere indlade mig 
herpaa. 
